દુર્ગા પૂજા સાથે ઘણી કથાઓ સંકળાયેલી છે. તેમાંની સૌથી જાણીતી મહિષાસુર મર્દિનીની કથા છે. જોકે છેલ્લા કેટલાક વર્ષોથી મહિષ અસુરને જુદી રીતે જોવાનો પ્રયાસ પણ થઈ રહ્યો છે. મહિષ અસુરને અયોગ્ય પદ્ધતિએ મારી નાખીને એક સંસ્કૃત્તિ ખતમ કરવામાં આવી હતી. વીજેતા પ્રજાએ હારેલી પ્રજાને રાક્ષસી ચીતરવા માટે ધર્મ અને તહેવારનો આશરો લીધો. કથાઓમાં આપણે ત્યાં ઇતિહાસને વણી લેવામાં આવે છે. પછી ઇતિહાસ અને કલ્પનાની ભેળસેળ થાય, જે આગળ જતા છુટી પાડવી મુશ્કેલ બને.